Bergrips

Bergrips Ribes petraeum er en løvfellende busk i ripsslekta.

Den blir 1–3 m høy og har ikke torner. Bladene er store, femflikede og har en lang bladstilk. Blomstene er rosa, 4–5 mm store; de sitter i lange, hengende klaser med 20 blomster eller mer. Bærene er mørkt purpurrøde og sure.

Bergrips vokser i fjellskoger og i subalpin krattvegetasjon på humusrik, sur grunn. Arten er utbredt i fjellstrøkene i Mellom- og Sør-Europa nordover til Vogesene, Schwarzwald, Schwäbische Alb, Sudetene og Karpatene, og den finnes også i Algerie. Botanikerne er uenige om Ribes biebersteinii fra Kaukasus og De pontiske fjell skal betraktes som en egen art, eller som et synonym for R. petraeum.

Referanser

Litteratur

Eksterne lenker 

 

Ripsfamilien